gl hbs_lat gl gl gl gl gl it gl gl gl en fi gl gl gl gl gl gl gl gl gl it gl gl gl en fi gl gl gl gl pt en it gl gl gl gl gl gl gl gl gl gl gl gl gl gl fr gl es es gl es es it gl gl nn en es ca pt hu gl en gl es gl es uk gl gl gl es gl en gl gl gl gl gl pt gl gl gl en fi gl gl gl gl
2nafronteira é un dúo ítalo-galego de compositores e intérpretes: voz, piano e harmonio. O que máis caracteriza a este dúo é a calidade e paixón dos seus directos e unha grande orixinalidade e libertade artística nas súas composicións. Compoñen tamén temas orixinais para voz e harmonio portátil. Temas propios tamén na letra ó lado doutros que musican textos poéticos con delicadeza e respeto para co poema orixinal.
- Definide brevemente a vosa proposta musical
Nós diríamos que é sobre todo ecléctica e aberta a diferentes estilos. Ese é precisamente un dos motivos do noso nome, porque nos consideramos na fronteira da música popular coa culta, destas co jazz, etc. Aínda que nos parece importante para a música que haxa músicos que cultiven estilos puros, a nós gústanos cultivar esta terra de ninguén.
- Faládenos da relación que existe entre o voso traballo "Sons de nós", a revista Nós e as Irmandades da fala.
A maioría das cancións son poemas da revista Nós. E todas elas están ligadas dalgún xeito á revista, porque os seus autores publicaron outros textos nela e están ligados tamén ás Irmandades da Fala. Así, están os poetas da Xeración Nós pero tamén Bouza Brey, Francisca Herrera, F. Luis Bernárdez, Pepe Velo...
- ¿Cales son as vosas influencias musicais?
Hai dúas grandes influencias en nós: a clásica en Maurizio e o Jazz en Carmen. E todo isto mesturado co progressive rock italiano e a tradición musical galega, as músicas do mundo...
- Que significado ten este disco na vosa traxectoria?
Este é o cuarto disco de 2naFronteira. Un disco importante para nós polas colaboracións excelentes doutros músicos, pola libertade creativa e a madurez do dúo. E pola honra que supón porlle música a unha das expresións principais da nosa cultura, a revista Nós.
- Que papel credes que debe desempeñar a administración pública na música e nas industrias culturais en xeral?
A administración ten que concienciarse do valor absolutamente primordial que teñen as artes para a vida dun país e as súas xentes. Por iso o primeiro que debe facer é unha lexislación que garanta a dignidade das persoas que se dedican a elas: ive cultural reducido ó mínimo, contribución a autónomos en función das ganancias (isto para calquera colectivo, en realidade), cachets dignos, fórmulas que garantan tamén un benestar nos períodos de menos traballo e na xubilación...Non inventamos nada con isto, pois hai países onde xa se fai. E logo, por que non, un apoio económico decidido e firme a proxectos que presentan interese e calidade, sexan mediáticos ou non. E unha democratización clara de todas as estructuras que toman as decisións sobre nós. En definitiva, as institucións deberían ocuparse da música do seu territorio, como se fose a mellor praza da súa cidade: sen importar cores políticas, con compromiso e sobre todo con cariño.
- Por que pensades que é necesaria unha asociación como Músicos ao Vivo?
O asociacionismo é importante para calquera colectivo, en especial en épocas duras. Sempre que as asociacións sexan verdadeiramente horizontais e democráticas e que saiban atender ós intereses de todos os seus socios. Se isto é así, unha asociación pode chegar mesmo a presionar para conseguir o que falabamos no punto anterior. O cal non poderá facer nunca un músico só.
Suscríbete ó noso boletín
Fixo: 886 11 36 75
Móbil: 622 894 525
Clica aquí para contatar por email
Alcabre Viña Grande, 5 – 36212 Vigo (Pontevedra)
Local 23 - Galerías Gran Vía - Avda. Gran Vía, 176 - 36211 Vigo – Pontevedra
© Copyright 2018 by Músicas ao Vivo
Inicio de sesión Rexistro
Accede ¿Olvidaches a contraseña?
Inicio de sesión Rexistro
Inicio de sesión Rexistro
Recibe un novo contrasinal Rexistro
Mediante o acceso á web, aceptas de xeito expresa que podamos usar este tipo de cookies nos teus dispositivos. Clica aquí para máis información